கேள்வி: விண்வெளி நடவடிக்கை மசோதா என்பது என்ன?
பதில்: விண்வெளி நடவடிக்கை மசோதா ''(Space Activities Bill)'' இந்தியாவுக்கான பிரத்யேகமான விண்வெளிச் சட்டத்தை வழங்கக்கூடிய ஒரு மசோதாவாகும். 2017ஆம் ஆண்டு நவம்பர் மாதம் இந்த வரைவு முதன்முதலில் இசுரோ பொதுவெளி கருத்துக்களுக்காக பகிரங்கப்படுத்தப்பட்டது. இந்திய விண்வெளி இலக்குகளின் பல்வேறு காரணிகள் இம்மசோதாவில் உள்ளடங்கியுள்ளன. பன்னாட்டு மற்றும் தேசிய கடமைகள், குற்றங்கள் மற்றும் அடுத்தடுத்த தண்டனைகள், தனியார் நிறுவனங்கள் நுழைவதற்கான தடைகள், விண்வெளியில் ஏற்படும் சேதங்களுக்கான பொறுப்பு போன்றவற்றை இம்மசோதா வரையறுக்கிறது. விண்வெளி நடவடிக்கை மசோதா அதன் இறுதி கட்டத்தில் இருப்பதாக 2020 ஆம் ஆண்டு சூலை மாதம் 5 அன்று, வி இசுரோ தலைவர் கே சிவன் கூறினார். அதன்படி, இந்த மசோதா நாடாளுமன்றத்தின் இரு அவைகளிலும் வைக்கப்படும். சரியான நாடாளுமன்ற நடைமுறைக்குப் பிறகு, விண்வெளி செயல்பாட்டுச் சட்டம் விண்வெளி விதிகளை உருவாக்குவதற்கு வழி வகுக்கும். தனியார் நிறுவனங்கள் இந்தியாவில் விண்வெளி ஏவுதல்களைத் தொடங்குவதற்கும் இந்தச் சட்டம் வழிவகுக்கும்.